aftaler indgået i forbrugerens hjem
Aftaler indgået i forbrugerens hjem er aftaler, der er indgået uden for en erhvervsdrivendes forretningssted, hvor en forbruger har anmodet den erhvervsdrivende om indgåelse af en aftale på dennes bopæl.
Herved forstås enhver aftale mellem parterne, som er indgået med begge parters tilstedeværelse på et sted, som ikke er den erhvervsdrivendes forretningssted. Hvis den erhvervsdrivende har rettet uanmodet henvendelse til forbrugeren på dennes bopæl, er udgangspunktet, at aftalen er ugyldig, jf. Forbrugeraftaleloven.